Etter å ha gjort seg midlertidig ferdig med pålegg av båndsløyfer på «Tomorrow Never Knows», startet The Beatles opp de første utkast på «Got to Get You into My Life» 7. april 1966 i Abbey Road Studios. De spilte inn fem tagninger som besto av orgel, trommer og en akustisk gitar. Orgelet ble spilt av produsent George Martin. Deretter la McCartney på vokal med harmoni og kor fra George Harrison og John Lennon. Enkelte av deres kor-innslag var preget av at de ikke var helt gjennomarbeidet ennå. Opptaket ble midlertidig lagt på hylla, og tatt fram igjen tretti år senere til inkludering på . 8. april 1966 ble tagning 6 – 8 innspilt med trommer, bass og fuzz gitarer. 11. april 1966 la McCartney på vokal, mens Harrison og Lennon la på kor på et annet spor. Det som «overlevde» var trommer, bass og McCartneys vokal, siden det ble bestemt at sangen ville lyde bedre med blåsere.